ddrg/super_eurlex huggingface dataset:
Úradný vestník L 236 , 23/09/2003 S. 0878 - 0878



3. SLOBODA POSKYTOVAŤ SLUŽBY 1. 31997 L 0009: Smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22). Bez ohľadu na ustanovenia článku 4 ods. 1 smernice 97/9/ES sa do 31. decembra 2007 na Poľsko nevzťahuje minimálna výška náhrad. Poľsko zabezpečí, aby jeho systém náhrad pre investorov poskytoval do 31. decembra 2004 náhradu najmenej vo výške 7000 EUR, od 1. januára 2005 do 31. decembra 2005 najmenej vo výške 11000 EUR, od 1. januára 2006 do 31. decembra 2006 najmenej vo výške 15000 EUR a od 1. januára 2007 do 31. decembra 2007 najmenej vo výške 19000 EUR. Počas prechodného obdobia ostáva zachované právo ostatných členských štátov zabrániť prevádzkovaniu pobočky poľskej investičnej spoločnosti zriadenej na ich území, pokiaľ sa nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi poľskou výškou náhrad a minimálnou výškou uvedenou v článku 4 ods. 1. 2. 32000 L 0012: Smernica Európskeho parlamentu a Rady 2000/12/ES z 20. marca 2000 o zakladaní a podnikaní úverových inštitúcií (Ú. v. ES L 126, 26.5.2000, s. 1) v znení zmenenom a doplnenom predpisom: - 32000 L 0028: smernica Európskeho parlamentu a Rady 2000/28/ES z 18.9.2000 (Ú. v. ES L 275, 27.10.2000, s. 37). So zreteľom na článok 5 smernice 2000/12/ES sa do 31. decembra 2007 požiadavka počiatočného kapitálu ustanovená v odseku 2 nevzťahuje na úverové družstvá v Poľsku, ktoré boli v deň pristúpenia už zriadené. Poľsko zabezpečí, aby sa pre tieto úverové družstvá do 31. decembra 2005 vyžadoval počiatočný kapitál najmenej vo výške 300000 EUR a od 1. januára 2006 do 31. decembra 2007 najmenej vo výške 500000 EUR. Počas prechodného obdobia nesmú podľa článku 5 ods. 4 vlastné zdroje týchto podnikov klesnúť pod najvyššiu úroveň dosiahnutú s účinnosťou odo dňa pristúpenia. --------------------------------------------------
Úradný vestník L 236 , 23/09/2003 S. 0955 - 0955



Protokol č. 10 o Cypre VYSOKÉ ZMLUVNÉ STRANY, OPÄTOVNE POTVRDZUJÚC svoj záväzok úplného vyriešenia cyperského problému v súlade s príslušnými rezolúciami Bezpečnostnej rady Organizácie Spojených národov a svoju výraznú podporu úsiliu generálneho tajomníka Organizácie Spojených národov v tejto záležitosti, BERÚC DO ÚVAHY, že cyperský problém ešte nebol úplne vyriešený, BERÚC DO ÚVAHY, že je preto potrebné odložiť uplatňovanie acquis v tých oblastiach Cyperskej republiky, v ktorých vláda Cyperskej republiky nevykonáva účinnú správu, BERÚC DO ÚVAHY, že v prípade vyriešenia cyperského problému sa toto odloženie zruší, BERÚC DO ÚVAHY, že Európska únia je pripravená prispôsobiť podmienky takéhoto urovnania v súlade so zásadami, na ktorých je založená Európska únia, BERÚC DO ÚVAHY, že je potrebné stanoviť podmienky, za ktorých sa príslušné ustanovenia práva Európskej únie budú uplatňovať na hranicu medzi uvedenými dvoma oblasťami, na tieto dve oblasti, v ktorých vláda Cyperskej oblasti vykonáva účinnú správu, a na Východné výsostné územia Spojeného kráľovstva Veľkej Británie a Severného Írska, ŽELAJÚC SI, aby pristúpenie Cypru k Európskej únii bolo prínosom pre občanov Cypru a podporilo občiansky mier a zmierenie, BERÚC DO ÚVAHY, že žiadne ustanovenie tohto protokolu nepredurčuje budúce opatrenia na tento účel, BERÚC DO ÚVAHY, že takéto opatrenia nemajú vplyv na uplatňovanie acquis podľa podmienok stanovených v zmluve o pristúpení v ostatných častiach Cyperskej republiky, DOHODLI SA NA TÝCHTO USTANOVENIACH: Článok 1 1. Uplatňovanie acquis sa odkladá v tých častiach Cyperskej republiky, v ktorých vláda Cyperskej republiky nevykonáva účinnú správu. 2. Rada na základe návrhu Komisie jednomyseľne rozhodne o zrušení odkladu uvedeného v odseku 1. Článok 2 1. Rada na základe návrhu Komisie jednomyseľným rozhodnutím stanoví podmienky, za ktorých sa ustanovenia práva Európskej únie uplatňujú na hranicu medzi dvoma územiami uvedenými v článku 1 a v oblastiach, v ktorých vláda Cyperskej republiky vykonáva účinnú správu. 2. Hranica medzi Východnými výsostnými územiami a oblasťami uvedenými v článku 1 sa počas trvania odkladu uplatňovania acquis podľa článku 1 na účely časti IV prílohy k protokolu o výsostných územiach Spojeného kráľovstva Veľkej Británie a Severného Írska na Cypre považuje za súčasť vonkajšej hranice výsostných území. Článok 3 1. Žiadne ustanovenie tohto protokolu nepredurčuje opatrenia prijaté s cieľom podporiť hospodársky rozvoj oblastí uvedených v článku 1. 2. Takéto opatrenia nemajú vplyv na uplatňovanie acquis podľa podmienok vymedzených v zmluve o pristúpení v ostatných častiach Cyperskej republiky. Článok 4 V prípade vyriešenia cyperského problému Rada na základe návrhu Komisie jednomyseľne rozhodne o úprave podmienok pristúpenia Cypru k Európskej únii so zreteľom na turecké obyvateľstvo na Cypre. --------------------------------------------------
Úradný vestník L 236 , 23/09/2003 S. 0854 - 0854



A. NAKLADANIE S ODPADMI 1. 31993 R 0259: Nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1) v znení naposledy zmenenom a doplnenom predpisom: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 30. júna 2005 budú všetky zásielky odpadov do Maďarska, ktoré sú určené na zhodnotenie a ktoré sú uvedené v prílohách II, III a IV nariadenia (EHS) č. 259/93, ako aj zásielky odpadov určených na zhodnotenie, ktoré nie sú uvedené v týchto prílohách, oznámené príslušným orgánom a spracované v súlade s ustanoveniami článkov 6, 7 a 8 nariadenia. b) Bez ohľadu na ustanovenia článku 7 ods. 4 nariadenia (EHS) č. 259/93 vznesú príslušné orgány námietky proti zásielkam odpadov určených na zhodnotenie, ktoré sú uvedené v prílohách II, III a IV nariadenia, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka, počas doby, počas ktorej sa na toto zariadenie vzťahuje táto dočasná výnimka z niektorých ustanovení smernice 94/67/ES [5] o spaľovaní nebezpečných odpadov a smernice 2001/80/ES [6] o obmedzení emisií určitých znečisťujúcich látok do ovzdušia z veľkých spaľovacích zariadení. 2. 31994 L 0062: Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10). a) Bez ohľadu na ustanovenia článku 6 ods. 1 písm. a) a b) smernice 94/62/ES dosiahne Maďarsko ciele zhodnocovania a recyklácie nasledujúcich obalových materiálov do 31. decembra 2005 v súlade s týmito čiastkovými cieľmi: - recyklácia plastov: 11 % hmotnosti ku dňu pristúpenia a 14 % v roku 2004; - recyklácia skla: 14 % hmotnosti ku dňu pristúpenia a 15 % v roku 2004; - celková miera zhodnocovania: 40 % hmotnosti ku dňu pristúpenia a 43 % v roku 2004. b) Bez ohľadu na ustanovenia článku 6 ods. 1 písm. b) smernice 94/62/ES je Maďarsko oprávnené stanoviť cieľ celkovej recyklácie na 46 % od roku 2005. [5] Ú. v. ES L 365, 31.12.1994, s. 34. [6] Ú. v. ES L 309, 27.11.2001, s. 1. --------------------------------------------------
Úradný vestník L 236 , 23/09/2003 S. 0890 - 0890



10. SOCIÁLNA POLITIKA A ZAMESTNANOSŤ 31989 L 0655: Smernica Rady 89/655/EHS z 30. novembra 1989 o minimálnych požiadavkách na bezpečnosť a ochranu zdravia pri používaní pracovných zariadení pracovníkmi pri práci (druhá samostatná smernica v zmysle článku 16 ods. 1 smernice 89/391/EHS) (Ú. v. ES L 393, 30.12.1989, s. 13) v znení naposledy zmenenom a doplnenom predpisom: - 32001 L 0045: smernica Európskeho parlamentu a Rady č. 2001/45/ES z 27.6.2001 (Ú. v. ES L 195, 19.7.2001, s. 46). V Poľsku sa smernica 89/655/EHS nebude uplatňovať do 31. decembra 2005 na pracovné zariadenia, ktoré sa používali k 31. decembru 2002. Odo dňa pristúpenia do konca uvedeného obdobia bude Poľsko naďalej podávať Komisii aktualizované informácie o časovom harmonograme a opatreniach prijatých na zabezpečenie súladu so smernicou. --------------------------------------------------
Úradný vestník L 236 , 23/09/2003 S. 0843 - 0843



D. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 32001 L 0080: Smernica Európskeho parlamentu a Rady č. 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1). Bez ohľadu na ustanovenia článku 4 ods. 3 a časti A príloh IV až VI smernice 2001/80/ES sa emisné limitné hodnoty pre oxid siričitý a oxidy dusíka do 31. decembra 2015 v Litve nevzťahujú na spaľovacie zariadenia Kombinovaná tepláreň a elektráreň CHP-3 Vilnius, Kombinovaná tepláreň a elektráreň Kaunas a Kombinovaná tepláreň a elektráreň Mažeikiai. Počas prechodného obdobia nesmú celkové emisie oxidu siričitého a oxidov dusíka z Litovskej tepelnej elektrárne, Kombinovanej teplárne a elektrárne CHP-3 Vilnius, Kombinovanej teplárne a elektrárne Kaunas a Kombinovanej teplárne a elektrárne Mažeikiai súvisiace s výrobou elektrickej energie (okrem výroby tepla a iných zdrojov) presiahnuť tieto hodnoty: - 2005: 28300 ton SO2/rok; 4600 ton Nox/rok, - 2008: 21500 ton SO2/rok; 5000 ton Nox/rok, - 2010: 30500 ton SO2/rok; 10500 ton Nox/rok, - 2012: 29000 ton SO2/rok; 10800 ton Nox/rok. Do 1. januára 2007 a potom do 1. januára 2012 predloží Litva Komisii aktualizovaný plán vrátane investičného plánu pre postupné zosúladenie zvyšných zariadení, ktoré ešte nespĺňajú jasne stanovené stupne uplatňovania acquis. EÚ má za to, že celkový očakávaný hospodársky vývoj v Litve umožní ďalšie investície skôr, ako sa v súčasnosti plánuje, a že predpokladané zmeny v odvetví energetiky umožnia ďalšie znižovanie emisií na jednotku vyrobenej elektrickej energie. EÚ preto očakáva, že tieto plány by mali zabezpečiť ďalšie zníženie emisií výrazne pod úroveň vyššie uvedených čiastkových cieľov, najmä pre emisie v období rokov 2012 až 2015. Ak Komisia, najmä so zreteľom na vplyv na životné prostredie a potrebu obmedziť narušenie hospodárskej súťaže na vnútornom trhu z dôvodu prechodného opatrenia, dospeje k záveru, že tieto plány nestačia na dosiahnutie týchto cieľov, oznámi to Litve. Do uplynutia troch mesiacov Litva informuje o opatreniach, ktoré prijala na dosiahnutie týchto cieľov. Ak Komisia následne po porade s členskými štátmi považuje tieto opatrenia za nedostatočné na dosiahnutie týchto cieľov, začne konanie o porušení zmluvy podľa článku 226 zmluvy o ES. --------------------------------------------------
Úradný vestník L 236 , 23/09/2003 S. 0909 - 0909



I. PRÁVNE PREDPISY V OBLASTI VETERINÁRSTVA 31999 L 0074: Smernica Rady 1999/74/ES z 19. júla 1999, ktorou sa stanovujú minimálne normy na ochranu nosníc (Ú. v. ES L 203, 3.8.1999, s. 53). Prevádzkarne v Slovinsku uvedené v dodatku B tejto prílohy sú do 31. decembra 2009 oprávnené ponechať v prevádzke klietky, ktoré nespĺňajú minimálne požiadavky stanovené v článku 5 ods. 1 bode 4 a 5 smernice 1999/74/ES, ak majú najmenej na 65 % plochy výšku najmenej 37 cm, v žiadnej časti nie sú nižšie ako 31 cm a sklon podlahy nepresahuje 16 %. Nosnice, ktoré sa ku dňu pristúpenia nachádzajú v znáškovej fáze, môžu byť umiestnené v klietkach, ktoré nie sú v súlade so štrukturálnymi požiadavkami stanovenými v článku 5 ods. 1 bode 1, pokiaľ majú plochu zodpovedajúcu najmenej 450 cm2 na sliepku. Slovinsko zabezpečí súlad minimálnej plochy s článkom 5 ods. 1 bodom 1 do začiatku nového výrobného cyklu, najneskôr však do 1. decembra 2004. --------------------------------------------------
Úradný vestník L 236 , 23/09/2003 S. 0033 - 0034



Článok 3 1. Ustanovenia Schengenského acquis zahrnutého do rámca Európskej únie protokolom pripojeným k Zmluve o Európskej únii a Zmluve o založení Európskeho spoločenstva (ďalej len "Schengenský protokol"), a na ňom založených alebo inak s ním súvisiacich aktov, ktoré sú uvedené v prílohe I k tomuto aktu, ako aj všetkých ostatných takých aktov, ktoré budú prípadne vydané predo dňom pristúpenia, budú odo dňa pristúpenia záväzné pre nové členské štáty a v nich uplatňované. 2. Tieto ustanovenia Schengenského acquis zahrnutého do rámca Európskej únie a na ňom založených alebo inak s ním súvisiacich aktov neuvedených v odseku 1, ktoré sú síce odo dňa pristúpenia záväzné pre nové členské štáty, v novom členskom štáte sa však budú uplatňovať až na základe rozhodnutia Rady prijatého po overení v súlade s platným schengenským hodnotiacim postupom, že nevyhnutné podmienky pre uplatňovanie celého príslušného acquis boli v tomto novom členskom štáte splnené, a po porade s Európskym parlamentom. Rada prijme rozhodnutie jednomyseľne svojimi členmi, ktorí zastupujú vlády členských štátov, v ktorých sú už ustanovenia uvedené v tomto odseku účinné, a členmi, ktorí zastupujú vlády členských štátov, v ktorých majú tieto ustanovenia nadobudnúť účinnosť. Členovia Rady, ktorí zastupujú vlády Írska a Spojeného kráľovstva Veľkej Británie a Severného Írska, sa na takomto rozhodovaní zúčastnia v takom rozsahu, v akom sa vzťahuje na ustanovenia Schengenského acquis a na ňom založených alebo inak s ním súvisiacich aktov, na ktorých sú tieto členské štáty zúčastnené. 3. Dohody uzavreté Radou podľa článku 6 Schengenského protokolu sú záväzné pre nové členské štáty odo dňa pristúpenia. 4. Nové členské štáty sa so zreteľom na tieto dohovory alebo nástroje v oblasti spravodlivosti a vnútorných vecí, ktoré sú neoddeliteľné od dosiahnutia cieľov zmluvy o EÚ, zaväzujú: - pristúpiť k tým, ktoré sú ku dňu pristúpenia otvorené na podpis súčasnými členskými štátmi, a k tým, ktoré boli vypracované Radou v súlade s hlavou VI zmluvy o EÚ a ktorých prijatie bolo odporučené členským štátom; - zaviesť správne a iné opatrenia, ako napríklad opatrenia prijaté ku dňu pristúpenia súčasnými členskými štátmi alebo Radou s cieľom uľahčiť praktickú spoluprácu medzi orgánmi a organizáciami členských štátov činnými v oblasti spravodlivosti a vnútorných vecí. --------------------------------------------------
Úradný vestník L 236 , 23/09/2003 S. 0456 - 0464



D. ŽELEZNIČNÁ DOPRAVA 1. 31969 R 1192: Nariadenie Rady (EHS) č. 1192/69 z 26. júna 1969 o spoločných pravidlách normalizácie účtovnej závierky železničných podnikov (Ú. v. ES L 156, 28.6.1969, s. 8) v znení zmenenom a doplnenom predpismi: - 11972 B: akt o podmienkach pristúpenia a o úpravách zmlúv - pristúpenie Dánskeho kráľovstva, Írska a Spojeného kráľovstva (Ú. v. ES L 73, 27.3.1972, s. 14), - 11979 H: akt o podmienkach pristúpenia a o úpravách zmlúv - pristúpenie Helénskej republiky (Ú. v. ES L 291, 19.11.1979, s. 17), - 11985 I: akt o podmienkach pristúpenia a o úpravách zmlúv - pristúpenie Španielskeho kráľovstva a Portugalskej republiky (Ú. v. ES L 302, 15.11.1985, s. 23), - 31990 R 3572: nariadenie Rady (EHS) č. 3572/90 zo 4.12.1990 (Ú. v. ES L 353, 17.12.1990, s. 12), - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21). V článku 3 ods. 1 sa dopĺňa: "— České dráhy (ČD) a.s.; Správa železniční dopravní cesty s.o.;" "— AS Eesti Raudtee, Edelaraudtee AS;" "— Valsts akciju sabiedrība "Latvijas Dzelzceļš" (LDZ);" "— Lietuvos geležinkeliai (LG);" "— Magyar Államvasutak Rt. (MÁV), — Győr-Sopron-Ebenfurti Vasút Rt. (GySEV);" "— PKP Polskie Linie Kolejowe S.A.; PKP Cargo S.A.; PKP InterCity sp. z o.o.; PKP Przewozy Regionalne sp. z o.o.;" "— Slovenske železnice (SŽ);" "— Železnice Slovenskej republiky (ŽSR);" . 2. 31991 L 0440: Smernica Rady 91/440/EHS z 29. júla 1991 o rozvoji železníc spoločenstva (Ú. v. ES L 237, 24.8.1991, s. 25) v znení zmenenom a doplnenom predpisom: - 32001 L 0012: smernica Európskeho parlamentu a Rady č. 2001/12/ES z 26.2.2001 (Ú. v. ES L 75, 15.3.2001, s. 1). a) V prílohe I sa v zozname prístavov dopĺňa: medzi údaje týkajúce sa Belgicka a Dánska: "ČESKÁ REPUBLIKA" , medzi údaje týkajúce sa Nemecka a Grécka: "EESTI Muuga sadam Paljassaare sadam Vanasadam Paldiski põhjasadam Paldiski lõunasadam Kopli põhjasadam Kopli lõunasadam Bekkeri sadam Kunda sadam" , medzi údaje týkajúce sa Talianska a Luxemburska: "KYΏPOΣ LATVIJA Rīga Ventspils Liepāja LIETUVA Klaipėda" , medzi údaje týkajúce sa Luxemburska a Holandska: "MAGYARORSZÁG MALTA" , medzi údaje týkajúce sa Rakúska a Portugalska: "POLSKA Szczecin Świnoujście Gdańsk Gdynia" a medzi údaje týkajúce sa Portugalska a Fínska: "SLOVENIJA Koper SLOVENSKO" . b) V prílohe I sa dopĺňa: medzi mapy Belgicka a Dánska: +++++ TIFF +++++ medzi mapy Nemecka a Grécka: +++++ TIFF +++++ medzi mapy Talianska a Luxemburska: +++++ TIFF +++++ +++++ TIFF +++++ medzi mapy Luxemburska a Holandska: +++++ TIFF +++++ medzi mapy Rakúska a Portugalska: +++++ TIFF +++++ medzi mapy Portugalska a Fínska: +++++ TIFF +++++ +++++ TIFF +++++ --------------------------------------------------
Úradný vestník L 236 , 23/09/2003 S. 0979 - 0979



23. Spoločné vyhlásenie Maďarskej republiky a Slovinskej republiky k bodu 1 písmenu a) bodu (ii) kapitoly 7 prílohy X A k bodu 1 písmenu a) bodu (i) kapitoly 6 prílohy XIII aktu o pristúpení Ak prechodné obdobie uvedené v článku 28 odseku 1 šiestej smernice o DPH nebude do polroka 2007 nahradené konečným systémom a návrh na jeho nahradenie nebude v takom štádiu, aby bolo nahradenie možné do konca roku 2007, Maďarská republika a Slovinská republika požiadajú o to, aby Komisia pre Radu včas pripravila správu o fungovaní prechodnej úpravy ustanovenej v bode 1 písmene a) bode (ii) kapitoly 7 prílohy X a v bode 1 písmene a) bode (i) kapitoly 6 prílohy XIII aktu o pristúpení. Táto správa zohľadní riadne fungovanie vnútorného trhu a prípadné negatívne následky pre oblasť reštauračných služieb v Maďarskej republike a v Slovinskej republike, najmä straty pracovných miest, zvýšenie počtu protiprávne zamestnaných a mieru cenového rastu reštauračných služieb pre konečných spotrebiteľov. --------------------------------------------------
Úradný vestník L 236 , 23/09/2003 S. 0919 - 0919



B. PRÁVNE PREDPISY V OBLASTI VETERINÁRSTVA 31964 L 0433: Smernica Rady 64/433/EHS o zdravotných podmienkach výroby čerstvého mäsa a jeho uvádzania na trh (Ú. v. ES P 121, 29.7.1964, s. 2012, v znení neskôr zmenenom, doplnenom a aktualizovanom predpisom v Ú. v. ES L 268, 29.6.1991, s. 71), v znení naposledy zmenenom a doplnenom: - 31995 L 0023: smernica Rady 95/23/ES z 22.6.1995 (Ú. v. ES L 243, 11.10.1995, s. 7); 31977 L 0099: Smernica Rady 77/99/EHS z 21. decembra 1977 o veterinárnych otázkach, ktoré ovplyvňujú výrobu mäsových výrobkov a niektorých ďalších výrobkov živočíšneho pôvodu a ich uvádzanie na trh (Ú. v. ES L 26, 31.1.1977, s. 85 v znení neskôr zmenenom, doplnenom a aktualizovanom v Ú. v. ES L 57, 2.3.1995, s. 4), v znení naposledy zmenenom a doplnenom predpisom: - 31997 L 0076: smernica Rady 97/76/ES zo 16.12.1997 (Ú. v. ES L 10, 16.1.1998, s. 25); 31991 L 0493: Smernica Rady 91/493/EHS z 22. júla 1991, ktorou sa stanovujú zdravotné podmienky výroby výrobkov rybného hospodárstva a ich uvádzania na trh (Ú. v. ES L 268, 24.9.1991, s. 15), v znení naposledy zmenenom a doplnenom predpisom:: - 31997 L 0079: smernica Rady 97/79/ES z 18.12.1997 (Ú. v. ES L 24, 30.1.1998, s. 31). a) Štrukturálne požiadavky ustanovené v prílohe I k smernici 64/433/EHS, v prílohách A a B sa k smernici 77/99/EHS a v prílohe k smernici 91/493/EHS sa do 31. decembra 2006 nebudú uplatňovať na prevádzkarne na Slovensku uvedené v dodatku k tejto prílohe, ak budú splnené nižšie uvedené podmienky. b) Pokiaľ sa na prevádzkarne uvedené v písmene a) vzťahujú výhody na základe jeho ustanovení, výrobky, ktoré pochádzajú z týchto prevádzkarní, budú bez ohľadu na dátum ich uvedenia na trh uvádzané iba na domáci trh alebo použité na ďalšie spracovanie v tej istej prevádzkarni. Tieto výrobky musia byť označené osobitnou zdravotnou/identifikačnou značkou. Predchádzajúci pododsek sa vzťahuje aj na všetky výrobky, ktoré pochádzajú zo združenej prevádzkarne na spracovanie mäsa, ak sa písmeno a) vzťahuje na časť prevádzkarne. c) Slovensko zabezpečí postupné dosiahnutie súladu so štrukturálnymi požiadavkami uvedenými v písmene a) v súlade s termínmi na nápravu existujúcich nedostatkov vymedzených v dodatku k tejto prílohe. Slovensko zabezpečí, že naďalej budú prevádzkované iba tie prevádzkarne, ktoré do 31. decembra 2006 splnia všetky tieto požiadavky. Slovensko bude Komisii predkladať ročné správy o pokroku v jednotlivých prevádzkarniach uvedených v dodatku vrátane zoznamu prevádzkarní, ktoré počas príslušného roka napravili existujúce nedostatky. d) Komisia je oprávnená pred pristúpením a do 31. decembra 2006 aktualizovať dodatok k tejto prílohe a v tejto súvislosti môže v obmedzenom rozsahu doplniť alebo vypustiť jednotlivé prevádzkarne so zreteľom na pokrok dosiahnutý v náprave existujúcich nedostatkov a na výsledky monitorovania. Podrobné pravidlá uplatňovania s cieľom zabezpečiť riadne fungovanie vyššie uvedeného prechodného režimu budú prijaté v súlade s článkom 16 smernice 64/433/EHS, článkom 20 smernice 77/99/EHS a článkom 15 smernice 91/493/EHS. --------------------------------------------------
Úradný vestník L 236 , 23/09/2003 S. 0984 - 0984



41. Vyhlásenie Slovinskej republiky o budúcom regionálnom členení Slovinskej republiky Slovinská republika zdôrazňuje dôležitosť, ktorú pripisuje vyváženému regionálnemu rozvoju a potrebe znížiť sociálno-ekonomické rozdiely medzi svojimi regiónmi. Slovinská republika poznamenáva, že právomoc rozhodovať o regionálnom členení prináleží výlučne Slovinskej republike. Výnimkou z uvedeného je regionálne rozdelenie Slovinska na účely spoločnej regionálnej klasifikácie územných jednotiek (NUTS). V súvislosti s rokovaniami o prístupe bola otázka regionálneho členenia Slovinska na úrovni NUTS 2 predbežne vyriešená na devätnástom stretnutí konferencie na úrovni zástupcov 29. júla 2002, a to za podmienok vymedzených v záveroch konferencie. Tieto závery boli potvrdené na stretnutí ministrov konferencie o pristúpení 1. októbra 2002. Vyhlásenie Slovinskej republiky, ku ktorému žiaden členský štát nevyjadril námietky, bolo zaradené do záverov konferencie a jeho podstatná časť znie: "Slovinsko s potešením berie na vedomie, že EÚ zobrala na vedomie, že celé územie Slovinska sa v období do konca roku 2006 bude považovať za jeden región na úrovni NUTS 2, že Slovinsko má záujem vykonať jeden Jednotný plánovací dokument, ktorý do konca roku 2006 pokrýva celé územie Slovinska, a že Slovinsko bude pokračovať v rozhovoroch s Komisiou o územnom členení, ktoré zabezpečí rovnomerný regionálny rozvoj, s cieľom už ako členský štát preskúmať najneskôr do konca roka 2006 svoju klasifikáciu NUTS. Ak bude prijatý návrh nariadenia Európskeho parlamentu a Rady o zriadení spoločnej klasifikácie územných jednotiek na štatistické účely (NUTS) a nadobudne účinnosť pred pristúpením Slovinska, Slovinsko sa v prípade potreby dohodne s EÚ na jeho uplatňovaní na územné členenie Slovinska. Na tomto základe môže Slovinsko prijať návrh EÚ a súhlasiť s tým, že v tejto etape nevyžaduje ďalšie rokovania." --------------------------------------------------